Държавен вестник, бр. 43, 2012 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  43
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 104 
ОТ 30 МАЙ 2012 Г.
за осигуряване на допълнителни средства по 
бюджета на Министерството на труда и со­
циалната политика за 2012 г. за подпомагане 
на лицата и/или семействата, пострадали от 
земетресението на 22 май 2012 г. в областите 
София и Перник
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Предоставя допълнителни сред-
ства в размер 1 000 000 лв. за изплащане на 
еднократни помощи на лица и/или семейства, 
пострадали от земетресението на 22 май 2012 г. 
в областите София и Перник.
(2) Средствата по ал. 1 се предоставят от 
централния бюджет за 2012 г. по бюджета 
на Министерството на труда и социалната 
политика.
(3) Средствата по ал. 1 да се осигурят по 
реда на чл. 34, ал. 1 от Закона за устройството 
на държавния бюджет чрез преструктуриране 
на разходите по централния бюджет за 2012 г.
(4) Министърът на финансите да извърши 
произтичащите от ал. 1 и 2 промени по съ-
ответните бюджети.
Чл. 2. На лицата и/или семействата по 
чл. 1, ал. 1 може да се предостави еднократна 
помощ в размер 325 лв.
Чл. 3. Еднократните помощи се изплащат 
чрез Агенцията за социално подпомагане въз 
основа на списъци на нуждаещите се лица или 
семейства, изготвени от съответните общини 
и одобрени от директорите на дирекциите 
„Социално подпомагане“ по места.
Чл. 4. Лицата и/или семействата по чл. 1, 
ал. 1, на които се предостави помощ от Меж-
дуведомствената комисия за възстановяване 
и подпомагане към Министерския съвет по 
реда на Закона за защита при бедствия за 
възстановяване на щетите от земетресението 
на 22 май 2012 г., възстановяват получените 
по реда на постановлението средства.
Заключителни разпоредби
§ 1. Постановлението се приема на осно-
вание чл. 28, ал. 1 от Закона за устройството 
на държавния бюджет.
§ 2. Изпълнението на постановлението се 
възлага на министъра на труда и социалната 
политика и на министъра на финансите.
Министър-председател:  
Бойко Борисов
Главен секретар на Министерския съвет:  
Росен Желязков
5395
ПОСТАНОВЛЕНИЕ № 105 
ОТ 31 МАЙ 2012 Г.
за реда за дългосрочно командироване на 
служители от държавната администрация в 
задграничните представителства на Репуб­
лика България 
МИНИСТЕРСКИЯТ СЪВЕТ
П О С Т А Н О В И :
Чл. 1. Ръководителите на ведомства коман-
дироват дългосрочно служители от държавната 
администрация в задграничните представител-
ства на Република България след съгласуване 
с министъра на външните работи въз основа 
на писмено предложение, отправено не по-
късно от един месец преди началната дата на 
дългосрочната командировка.
Чл. 2. Предложението по чл. 1 включва:
1. трите имена на служителя, предложен 
за дългосрочно командироване в задгранично 
представителство;
2. задграничното представителство, в което 
ще бъде командирован служителят;
3. продължителност на професионалния 
опит и посочване на заеманите от служителя 
длъжности до момента;
4. степен на образование и специалност;
5. степен на владеене или ползване на 
чужди езици;
6. период на дългосрочната командировка;
7. предложение за временен дипломатически 
ранг за срока на задграничния мандат.
Чл. 3. (1) Министърът на външните работи 
отговаря в писмена форма в десетдневен срок 
от получаването на предложението по чл. 1.
(2) В случай че предложението не отговаря 
на изискванията на чл. 2, в срока по ал. 1 ми-
нистърът на външните работи иска допълване 
на предложението от страна на съответния 
ръководител.
(3) Министърът на външните работи не съ-
гласува предложението, ако от представената 
информация е видно, че служителят не разполага 
с професионален опит или с езикова подготов-
ка, позволяваща изпълнението на задачите в 
задграничното представителство.
Чл. 4. (1) Срокът, за който служителите 
са командировани дългосрочно в задгранич-
но представителство (задграничен мандат), е 
четири години. По решение на ръководителя 
на изпращащата администрация срокът на 
дългосрочната командировка може да бъде 
по-кратък.
(2) Задграничният мандат на служителите 
може да бъде продължаван по изключение 
след съгласуване с министъра на външните 
работи и със срок, не по-дълъг от една година. 
В предложението до министъра на външните 
работи се посочват причините, налагащи про-
дължаването на задграничния мандат.